Public procurement notice: Contract Notice
Published: 2024-03-11
Region: DK013
Contract type: Works
Procedure: Restricted procedure
CPV classification: 45000000: Construction work | 45210000: Building construction work
Estimated value: 250000000 DKK
Submission deadline: 2024-04-22
Award criteria: price, quality

Technical requirements: For at kunne komme i betragtning skal ansøger opfylde de tre nedenstående krav til nettoomsætning, egenkapital og soliditetsgrad beregnet som et gennemsnit af de seneste 3 år offentliggjorte årsregnskaber:
Nettoomsætning: 450.000.000 DKK.
Egenkapital: 75.000.000 DKK.
Soliditetsgrad: 15 %.
Ansøgerne skal alene erklære, at de lever op til disse mindstekrav i ESPD’et.
Der henvises til udbudsbetingelsernes kapitel 4.2.
Hvis ansøgeren er et konsortium, skal der vedlægges en konsortieerklæring i forbindelse med ansøgningen. Der skal desuden vedlægges et underskrevet ESPD fra hver af de virksomheder, som måtte indgå i konsortiet. 
Hvis ansøgeren baserer sin egnethed, dvs. sin økonomiske og finansielle formåen og/eller tekniske og faglige formåen på andre enheder, f.eks. et koncernforbundet selskab eller en underentreprenør, skal der vedlægges et udfyldt og underskrevet ESPD for hver af disse "støtteenheder".
Ansøgningen skal desuden vedlægges en støtteerklæring eller anden dokumentation, der godtgør, at ansøgeren faktisk råder over den nødvendige økonomiske og finansielle formåen eller tekniske og faglige formåen hos den pågældende enhed. Støtteerklæringen eller dokumentationen skal godtgøre, at de(n) pågældende enhed(er) er juridisk forpligtet over for ansøgeren. 
Hvis ansøgeren baserer sig på en anden enheds økonomiske og finansielle formåen, hæfter ansøgeren og den/de pågældende enheder solidarisk for kontraktens opfyldelse. Baserer ansøgeren sig på en anden enheds tekniske eller faglige formåen, så er det et krav, at det er den enhed, der stiller sin kapacitet til rådighed, der skal udføre det pågældende arbejde.
Som forudsætning for, at ansøgeren er egnet, skal ansøgeren opfylde nedenstående mindstekrav til teknisk og faglig kapacitet, jf. udbudsbetingelsernes kapitel 4.3:
Blandt de vedlagte referencer, skal mindst 1 reference være på opført byggeri, som
a) ikke er ældre end 5 år, dvs. at byggeriet ikke må være afleveret for mere end 5 år siden på ansøgningstidspunktet, hvor tidsfristen regnes fra aflevering af entreprisen i henhold til AB 18/AB 92 eller ABT 18/ABT 93,
b) har en entreprisesum på minimum kr. 200 mio. ekskl. moms,
c) omhandler helhedsrenovering for en almen bygherre (større renoveringssag med støtte fra Landsbyggefonden).   
Den samme reference skal således dokumentere erfaring med a) – c) angivet ovenfor.
Hvis ansøgeren ikke opfylder et eller flere af de stillede krav, henledes opmærksomheden på muligheden for efter udbudslovens § 144 at støtte ansøgningen på den tekniske og faglige formåen hos andre enheder, enten som støttende enheder eller som konsortium.
Evaluering:
Blandt de konditionsmæssige ansøgere vil ordregiver udvælge 5 ansøgere, der inviteres til at afgive tilbud.
Hvis der er flere end 5 egnede ansøgere, vil ordregiver udvælge de 5 ansøgere, som vurderes at have indsendt de bedste og mest relevante referencer, hvor det vægtes positivt at:
-	referencerne vedrører renovering af store etageejendomme indeholdende arbejder af karakter som de i opgaven udbudte, herunder især miljøsanering, dør- og vinduesudskiftning, facadearbejder og altaner, indvendig ombygning og istandsættelse, sammenlægningsboliger, individuelle beboertilvalg, udskiftning af vand- og afløbsinstallationer, centrale og decentrale ventilationsanlæg,
-	referencer på byggeopgaver, som samtidig omfatter store anlægsarbejder, herunder især belægningsarbejder, beplantning, småbygninger og terræninventar,
-	referencerne vedrører helhedsrenovering af almene beboelsesejendomme med støtte fra Landsbyggefonden,
-	referencerne vedrører beboelsesejendomme i brug, herunder erfaring med byggearbejder og mangeludbedring i beboede lejligheder, varslinger, beboerhåndtering og samarbejde med bygherres beboerkoordinator,
-	referencerne vedrører etablering og drift af midlertidige toilet- og køkkenfaciliteter for beboerne.
-	referencerne ikke er ældre end 5 år, dvs. at byggeriet ikke må være afleveret for mere end 5 år siden på ansøgningstidspunktet, regnet fra aflevering af entreprisen i henhold til AB 18/AB 92 eller ABT 18/ABT 93.
Bedømmelsen foretages på grundlag af ansøgernes oplysninger i referencerne. I vurderingen indgår ikke kun antallet af referencer, men i hvor høj grad den enkelte reference vurderes relevant i forhold til den udbudte opgave.
Krav til indhold i referencer:
Referencer bør indeholde følgende oplysninger for hver reference:
1.	Navn (opgavens navn) 
2.	Type (fx renovering af almene boliger) 
3.	Bygherrens navn samt kontaktperson med kontaktoplysninger
4.	Udførelsestidspunkt, herunder om opgaven er afsluttet (dd.mm.åå-dd.mm.åå)
5.	Entrepriseform 
6.	Areal
7.	Bebyggelsestype (etageejendom, rækkehuse etc.)
8.	Antal boliger
9.	Ejerforhold (ejer, andel, alment etc.)
10.	Projekt-/entreprisesum ekskl. moms
11.	Kort beskrivelse af opgaven og sammenlignelighed med denne opgave
12.	Kort beskrivelse af hvilke roller og opgaver ansøgeren har varetaget på opgaven 
Hvis ansøgeren er et konsortium, skal det fremgå, hvilken funktion de enkelte deltagere i konsortiet har varetaget.
Hvis ansøgeren baserer sig på andre virksomheders tekniske og faglige kapacitet, skal det tydeligt fremgå af referencen hvilken funktion den/de pågældende virksomhed/er har varetaget.
Ansøgeren bedes tydeligt beskrive ovenstående elementer i sine referencer. Hvis ansøgeren ikke har beskrevet sine referencer tydeligt, vil det kunne få indflydelse på evalueringen, da ordregiver kun må lægge vægt på det, som klart kan udledes fra referencebeskrivelserne.
Referencer til brug for udvælgelsen må gerne være igangværende. I evalueringen vil ordregiver tage højde for, i hvor høj grad erfaringen er tilgået ansøger. Dette gælder dog ikke for referencerne til opfyldelse af mindstekravet, hvor byggeriet skal være afleveret.
Ansøger må aflevere op til 6 referencer inkl. mindst 1 reference, der opfylder mindstekravet til teknisk og faglig formåen. Hvis ansøger uploader mere end 6 referencer, vil kun de første 6 referencer blive taget i betragtning.
Referencer må maks. fylde 2 A4-sider pr.   reference. Fylder referencen mere end 2 A4-sider, vil kun de første 2 A4-sider indgå i evalueringen.
Referencer uploades som selvstændige pdf-dokumenter på udbudsportalen.
Efter kontraktindgåelse skal den vindende entreprenør stille sikkerhed og skal ved sikkerhedsstillelse anvende Social- og Boligstyrelsens standardformular for sikkerhedsstillelse.
AB 18 med fravigelser som angivet i entreprisekontrakten (dok.: AAB49_K0X_C02.5_Hovedentrepriseaftale) er gældende.
Herudover skal tilbuddet vedlægges en udfyldt og underskrevet erklæring vedr. personoplysninger (skabelon jf. dok.: AAB49_K0X_C09.3_Erklæring-vedr.-personoplysninger).